laion/Wikipedia-Exotic huggingface dataset:
תומאס גייג' (גנרל)

תומאס גייג' (באנגלית: Thomas Gage; 10 במרץ 1719 – 2 באפריל 1787) היה גנרל בריטי, הידוע בעיקר בשנים הרבות ששירת בצפון אמריקה, כולל התפקיד שלו כמפקד של הכוחות הבריטיים בימיה הראשונים של המהפכה האמריקאית. גייג' נולד למשפחה אריסטוקרטית באנגליה. הוא החל לשרת בצבא הבריטי במלחמת הצרפתים והאינדיאנים, שם שירת לצד היריב העתידי שלו, ג'ורג' וושינגטון, בקרב של מונונג'אלה, בשנת 1755. לאחר נפילתה של מונטריאול לידי הבריטים בשנת 1760, הוא זכה בתואר המושל הצבאי שלה. במהלך הזמן הזה הוא לא בלט בכשרונותיו הצבאיים, אך הוכיח את עצמו כאדמיניסטרטור מוכשר. משנת 1763 עד 1775 שימש גייג' כמפקד העליון של הכוחות הבריטים בצפון אמריקה, כך פיקח על התגובה הבריטית למרד פונטיאק בשנת 1763. בשנת 1774 הוא מונה גם למושל מושבת מסצ'וסטס, עם הוראות ליישם את חוקי הכפייה, כעונש למסצ'וסטס על מסיבת התה של בוסטון. ניסיונותיו להשתלט על מאגרי נשק וציוד צבאי של מיליציות מקומיות באפריל 1775 עוררו את קרבות לקסינגטון וקונקורד, שהיו למעשה הקרבות הראשונים במלחמת העצמאות האמריקאית. לאחר ניצחון פירוס ביוני בקרב באנקר היל הוא הוחלף בגנרל ויליאם האו, שהתמנה במקומו למפקד של הכוחות הבריטיים בצפון אמריקה באוקטובר 1775, וחזר לבריטניה. מדיה וקבצים בנושא תומאס גייג' בוויקישיתוף תומאס גייג', באתר אנציקלופדיה בריטניקה (באנגלית) כתבי תומאס גייג' בפרויקט גוטנברג (באנגלית) תומאס גייג', באתר "Find a Grave" (באנגלית) תומאס גייג', באתר Discogs (באנגלית)
24K Magic

24K Magic הוא אלבום האולפן השלישי של הזמר האמריקאי ברונו מארס. האלבום יצא ב-18 בנובמבר 2016, על ידי חברת התקליטים אטלנטיק רקורדס. הקלטת האלבום נערכה ב-2015 עד 2016. הסינגל הראשון, הנושא את שם האלבום הגיע למקום ה-4 במצעד הפזמונים האמריקאי בילבורד הוט 100, כאשר הוא בעל מעמד מכירות של 5 פלטינות, ובישראל למקום הראשון במצעד המדיה פורסט. הסינגל השני מהאלבום, "That's What I Like" הגיע למקום הראשון במצעד הפזמונים האמריקאי והוא עם תואר מכירות של 6 פלטינות בארצות הברית. הסינגל השלישי מן האלבום, "Versace on the Floor", הגיע למקום ה-33 במצעד הפזמונים האמריקאי ובעל מעמד מכירות של פלטינה. ב-4 בינואר 2018 הוציא ברונו את השיר Finesse בשיתוף פעולה עם קארדי בי. השיר הגיע למקום הראשון במצעד המדיה פורסט בישראל, ולמקום ה-3 במצעד הפזמונים האמריקאי. השיר בעל מעמד של 2 פלטינות בארצות הברית. ב-27 ביולי 2017, הגיע האלבום למעמד 2 פלטינות בארצות הברית, שהם כ-2,000,000 עותקים שנמכרו בארצות הברית עד לתאריך זה. בגראמי 2018, ברונו זכה עם האלבום בפרסים אלבום ה-RnB הטוב ביותר, אלבום השנה והקלטת השנה, עם הסינגל "That's What I Like" זכה מארס בשיר השנה, הופעת ה-RnB הטובה ביותר, ושיר ה-RnB הטוב ביותר. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2016, וסיכום האלבומים של העשור השני. כתב העת בילבורד דירג את האלבום במקום ה-69 ברשימתם "100 האלבומים הטובים ביותר של העשור השני". מידע על האלבום 24K Magic באתר MusicBrainz מידע על האלבום 24K Magic באתר AllMusic האלבום 24K Magic באתר Discogs האלבום 24K Magic באתר ספוטיפיי האלבום 24K Magic באתר דיזר האלבום 24K Magic באתר אפל מיוזיק האלבום 24K Magic באתר טיידל האלבום 24K Magic באתר יוטיוב "Gold & Platinum - RIAA". RIAA (באנגלית אמריקאית). נבדק ב-2018-07-02. "Gold & Platinum - RIAA". RIAA (באנגלית אמריקאית). נבדק ב-2018-07-02. "Gold & Platinum - RIAA". RIAA (באנגלית אמריקאית). נבדק ב-2018-07-02. "Gold & Platinum - RIAA". RIAA (באנגלית אמריקאית). נבדק ב-2018-07-02. The A. V. Club, The 50 best albums of the 2010s, The A.V. Club, ‏2019-11-20 (באנגלית)
ריצ'רד ברטרם

ריצ'רד הווארד "דיק" ברטרם (באנגלית: Richard Howard "Dick" Bertram‏; 4 בפברואר 1916 - 28 באפריל 2000) היה אלוף מרוצי סירות מנוע ויאכטות מרוצים, יצרן סירות מוביל, וברוקר. ברטרם נולד באיסט אורנג', ניו ג'רזי. הוא למד להפליג בגיל צעיר עם הוריו על מימי מפרץ בארנגאט. בגיל 8 הפך לבעלים של סירתו הראשונה, בה הפליגה במרוץ הראשון שלו בגיל 10. בעת לימודיו באוניברסיטת קורנל היה סקיפר באליפות הקולג'ים. אחרי תקופת הקולג', המשיך ברטרם להתחרות במרוצים רבים ברחבי העולם והוכתר במגזין ספורטס אילוסטרייטד כ"אחד מטובי שייטי האוקיינוס התחרותיים". בשנת 1947, עבר ברטרם למיאמי, פלורידה, שם פתח חברת תיווך יאכטות מצליחה בשם ריצ'רד ברטרם ושו"ת. בין לקוחותיו היו אריסטוטלס אונאסיס, אגא חאן, חוסיין מלך ירדן והנסיך ברטיל. כשמאחוריו עסק תיווך מצליח, המשיך ברטרם להתחרות בסבב העולמי של תחרויות סירות המנוע תוך שהוא שובר שיאים וקוטף פרסים. לעיתים קרובות התחרה בדגם ברטרם 31 שלו. בשנת 1960 יסד חברה ליצור יאכטות בשם "יאכטות ברטרם" (Bertram Yacht). החברה החלה בייצור סדרתי של סירות מדגם "V" עמוק בעיצובו המהפכני של ריימונד האנט שהפך למותג בעולם היאכטות. בשנת 1963 העניק זיכיון לחברת International Marine מסקורסבי, ויקטוריה (אוסטרליה) לייצר יאכטות תחת המותג ברטרם; עם זאת, בשנת 1964 עזב את יאכטות ברטרם כדי להתמקד בעסקי ההשקעות שלו. מאז עזיבתו שינתה יאכטות ברטרם בעלויות מספר פעמים.
אדוארד וייט

האם התכוונתם ל... אדוארד היגינס וייט – אסטרונאוט ארתור אדוארד וייט – מיסטיקן
קונג'אק

קונג'אק או קוניאק (שם מדעי: Amorphophallus konjac) הוא צמח ממשפחת הלופיים. הוא צמח בר הגדל באזורים חמים בעלי אקלים סובטרופי עד טרופי במזרח אסיה. כמו כן, הוא גדל באפריקה, באוסטרליה ובעיקר באיים טרופיים[דרוש מקור]. הקונג'אק הוא צמח רב שנתי בעל פקעת שקוטרה עשוי להגיע לאורך של 25 ס"מ. בהקשרים קולינרים נקרא הקונג'אק לעיתים בשם "קוניאקו" (konnyaku), שהוא שמו היפני של הצמח, זאת משום שהוא מהווה מרכיב דומיננטי יחסית במטבח היפני. את צמחי הקונג'אק מגדלים בסין, קוריאה, טייואן, יפן ודרום-מזרח אסיה בשביל פקעותיו העשירות בעמילן, אשר בהן משתמשים להכנת קמח, ג'לי ותחליף צמחי לג'לטין. במטבח היפני, הקונג'אק הוא מרכיב בולט במרק האודן. המטבח היפני כולל מאכלים מבוססי קונג'אק נוספים, כגון נודלס מקמח קונג'אק. פקעת קונג'אק יבשה מכילה כ-40% גלוקומנן, סיב תזונתי צמיגי המעניק לג'לי המופק מפקעת הקונג'אק את צמיגותו, ועשוי להיות המקור לסגולות בריאותיות מסוימות שיוחסו לצמח ברפואה הסינית. הקונג'אק דל מאוד בקלוריות ועשיר בסיבים תזונתיים, ולכן משמש לעיתים כמזון דיאטטי, ואף ליצירת תוספי תזונה למטרות הרזיה, לעיתים קרובות בצורת אטריות. מדיה וקבצים בנושא קונג'אק בוויקישיתוף קונג'אק, באתר ITIS (באנגלית) קונג'אק, באתר NCBI (באנגלית) קונג'אק, באתר האנציקלופדיה של החיים (באנגלית) קונג'אק, באתר Tropicos (באנגלית) קונג'אק, באתר GBIF (באנגלית) קונג'אק, באתר The Plant List (באנגלית) קונג'אק, באתר IPNI (באנגלית) גלוקומנן קונג'אק, באתר "תרופות סבתא טבעיות שעובדות" ערך זה הוא קצרמר בנושא בוטניקה ובנושא יפן. אתם מוזמנים לתרום לוויקיפדיה ולהרחיב אותו.
APB: All Points Bulletin

All Points Bulletin:Reloaded, לעיתים מקוצר כ-APB, הוא משחק מחשב מרובה משתתפים בגוף שלישי, שפועל על מערכת ההפעלה Microsoft Windows, ותוכנת על ידי חברת RealTime Worlds. המשחק עוצב על ידי דייוויד ג'ונס, האיש שאחראי על הפקתם של סדרת משחקי Grand Theft Auto ו-CrackDown. המשחק הופץ ב-6 ביוני 2010 בדרום אמריקה ובאירופה. עקב הצורך לשלם על מנת לשחק במשחק, Realtime World, שהייתה בעלת המשחק, הודיעה שהמשחק ייסגר. אחרי חיפושים רבים אחרי קונה, קמה החברה K2 Network שכיום נקראת Gamersfirst, וקנתה את המשחק בכ־1.5 מיליון לירות שטרלינג. באמצע 2010 פרסמה Gamersfirst שהמשחק יהיה חינמי, "Free 2 Play". כיום המשחק מונה אלפי משתמשים מרחבי העולם, ומרוויח מיליוני דולרים בשנה. במשחק יש מלחמה פנימית בין "שוטרים" ו"פושעים", שתי קבוצות שהשחקן בוחר את השייכות אליהן עם פתיחת הדמות בתחילת המשחק. עלילת המשחק מתרחשת בעיר דמיונית הנקראת "San Paro". לכל קבוצה יש משימות שונות, כדוגמת משימה לשרוף מכוניות בעיר לפושעים, בניגוד למשימת סריקת טביעות אצבע לשוטרים. למשחק יש מימד חברתי שבא לידי ביטוי ביכולת עיצוב של חפצים במשחק ומכירתם בשוק, Marketplace. במשחק מפות שונות, כאשר לכל אחת מתאימים כלי נשק שונים וטקטיקות אחרות. מפת Financial מפת Watterfront מפת Social מפת Baylan מפת Asylum מדיה וקבצים בנושא APB: All Points Bulletin בוויקישיתוף אתר האינטרנט הרשמי של APB: All Points Bulletin APB: All Points Bulletin, באתר PCGamingWiki (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
מבצע מרגרטה

מבצע מרגרטה (בגרמנית: Unternehmen Margarethe) היה מבצע צבאי שערכה גרמניה הנאצית בחודש מרץ 1944. במבצע זה נכנס הצבא הגרמני (הוורמכט) וכבש למעשה את ממלכת הונגריה, מחשש שזו תחליף צדדים במלחמת העולם השנייה. המבצע היה קצר, והסתיים ללא שפיכות דמים. מאוחר יותר תכננה גרמניה לצאת למבצע מרגרטה 2 כדי לכבוש את רומניה באותו אופן, אולם המבצע לא יצא לפועל. ערך מורחב – הונגריה במלחמת העולם השנייה להיטלר נודע כי ראש ממשלת הונגריה מיקלוש קאלאי מנהל מגעים חשאיים עם בריטניה וארצות הברית על יציאתה של הונגריה ממלחמת העולם השנייה. המגעים נעשו באישור מצד שליט הונגריה מיקלוש הורטי, והיטלר הבין כי אין לסמוך על ההונגרים. היטלר חשש כי כניעתה של הונגריה תחשוף את אגפו הדרומי, ותנתק מיליון חיילים גרמניים שעדיין לחמו בבלקן כנגד הצבא האדום. ב-12 במרץ 1944, הורה היטלר למפקדי הוורמאכט להכין תוכנית לכיבוש יעדים אסטרטגיים בהונגריה. ב-15 במרץ הזמין היטלר את הורטי לפגישה עמו בזלצבורג שבאוסטריה, ובכוונה תחילה משך את המשא ומתן כמה ימים. בעוד הורטי נמצא באוסטריה, הצבא ההונגרי נותר ללא מפקדו העליון, והממשלה נותרה ללא הנהגה. כוחות גרמניים עברו בחשאי את הגבול, והשתלטו במהירות על נקודות אסטרטגיות ברחבי הונגריה. המבצע היה מהיר מאוד, ולא נהרגו אנשים במהלכו. היטלר סיים את שיחותיו עם הורטי ב-18 במרץ, וזה האחרון עלה על רכבת שתיקח אותו מאוסטריה להונגריה. כשהגיע להונגריה, הופתע לגלות שהחיילים המברכים אותו לשלום הם גרמנים. הגרמנים הבהירו להורטי כי אם ברצונו שהונגריה תשמור על אוטונומיה, עליו לפטר את קאלאי ולמנות את דמה סטויאי כראש ממשלה. במקור תכננו הגרמנים לפרק את הצבא ההונגרי, אולם בסופו של דבר הוחלט להשאירו על כנו. הורטי עצמו המשיך להחזיק בתפקידיו, אולם איבד בפועל את כל סמכויותיו לטובת מיופה הכוח הגרמני אדמונד וזנמאייר. התפתחות זו הייתה טראגית ליהדות הונגריה. יהודי הונגריה, סבלו מאוד תחת משטרו של הורטי, והיו כפופים לחקיקת חוקים אנטי-יהודיים ולמשלוח לעבודות כפייה, אך ברוב המקרים לא נרצחו בהמוניהם, נחשפו עתה למלוא מוראותיה של השואה. הגעתו להונגריה של אדולף אייכמן במרץ אותה שנה הביאה למשלוחם של למעלה מארבע מאות אלף יהודים הונגרים אל מחנה ההשמדה אושוויץ. ביולי הורה הורטי, תחת לחץ בינלאומי, על הפסקת המשלוחים. בשלב זה הייתה הונגריה כולה, פרט לבודפשט, "נקייה מיהודים". זמן קצר לאחר מכן יצאו הגרמנים למבצע פאנצרפאוסט, שלאחריו הודח הורטי ופרנץ סלשי מונה למחליפו. כמו הונגריה, רומניה לחמה לצד גרמניה במלחמה, אלם בהדרגה, בעיקר בשל קרב סטלינגרד וההוצאות הכלכליות הכבדות של המלחמה, נקעה נפשה של רומניה מהמלחמה. היה ברור שרומניה תפרוש מהמלחמה בהזדמנות הראשונה, ולנוכח הצלחתו של מבצע מרגרטה הראשון, החל היטלר לתכנן את "מבצע מרגרטה 2" לכיבוש רומניה, שבו ייקח חלק גם הצבא ההונגרי. אולם, בהפיכת 23 באוגוסט 1944, הדיח מיכאי הראשון, מלך רומניה את יון אנטונסקו הפרו-נאצי, והודיע על יציאתה של רומניה מהמלחמה. שבוע לאחר מכן נכנס הצבא האדום לבוקרשט. לפיכך בוטלה התוכנית.
קורפוס אס אס הררי התשיעי

קורפוס אס אס הררי התשיעי (בגרמנית: IX. Waffen-Gebirgs-Armeekorps der SS) היה קורפוס הררי של הוואפן אס אס שלחם במלחמת העולם השנייה. הקורפוס הוקם בהונגריה ב-21 ביוני 1944, וכמפקדו הראשון מונה קרל-גוסטב זאוברצווייג. הקורפוס כלל בשלב ראשוני את דיוויזיית אס אס הררית ה-13 "הנדשאר" ואת דיוויזיית אס אס הררית ה-23 "קאמא". הקורפוס נכלל במסגרת ארמיית הפאנצר השנייה, והשתתף בקרבות כנגד הפרטיזנים בקרואטיה. בהמשך השנה הועבר הקורפוס לאזור בודפשט שבהונגריה, ונכלל במסגרת הארמייה השישית. הוא כלל את דיוויזיית הפאנצר ה-13, דיוויזיית הפאנצר פלדהרנהאלה, דיוויזיית פרשים אס אס השמינית "פלוריאן גאייר" ודיוויזיית פרשים אס אס ה-22 "מריה תרזה". כל הדיוויזיות היו במצב קשה משום שלקחו חלק בקרב דברצן. ב-24 בנובמבר נאלץ לסגת מדרכי הגישה לבודפשט, ובדצמבר החל הצבא האדום את המצור על בודפשט. קרל פפר-וילדנברוך קיבל פיקוד על הקורפוס, כמו גם על כל היחידות הגרמניות בבודפשט ובסביבותיה. ב-1 בינואר 1945, הארמייה השישית תחת פיקודו של הרמן באלק פתחה במבצע קונרד במטרה לשחרר את הקורפוס, כשהיא זוכה להצלחות ומתקדמת באופן מוצלח לשבירת האויב. התקדמות הכוח נבלמה לבסוף רק 28 ק"מ מהעיר, בהמשך החודש נעשו עוד שני ניסיונות לשבירת הצבא האדום וכיבוש בודפשט, אך למרות הצלחות נקודתיות נכשלו הכוחות הגרמנים. לקראת סוף ינואר כבר נדחסו הגרמנים וההונגרים בתוך כיס בגודל של קילומטר אחד. ב-11 בפברואר קיבל הקורפוס פקודה לנסות לפרוץ החוצה, אולם רק 170 מאנשי האס אס הצליחו להגיע אל הקווים הגרמניים. ב-12 בפברואר נכנע פפר-וילדנברוך לכוחות הסובייטים. גרופנפיהרר קרל-גוסטב זאוברצווייג (21 ביוני 1944 - דצמבר 1944) אוברגרופנפיהרר קרל פפר-וילדנברוך (דצמבר 1944 - 12 בפברואר 1945) קורפוס אס אס הררי התשיעי באתר lexikon-der-wehrmacht (בגרמנית)
עונת 2016/2017 בבונדסליגה

עונת 2016/2017 היא העונה ה-54 בה מתקיימת הבונדסליגה הגרמנית. העונה החלה ב-26 באוגוסט 2016 והסתיימה ב-20 במאי 2017. באיירן מינכן זכתה באליפות בפעם ה-27 בתולדותיה והחמישית ברציפות. 18 קבוצות משתתפות במשחקי הליגה. מועדון ספורט פרייבורג ור.ב. לייפציג הצטרפו לליגה לאחר שסיימו את העונה הקודמת בשני המקומות הראשונים בליגה השנייה, בהתאמה. במקומן נשרו לליגה השנייה הנובר 96 ושטוטגרט. קבוצת איינטרכט פרנקפורט, שהתמודדה מול נירנברג במשחקי הפלייאוף בסיום העונה הקודמת, הצליחה לשמור על מקומה בליגה הבכירה. באיירן מינכן, ר.ב. לייפציג ובורוסיה דורטמונד הבטיחו את מקומן בשלב הבתים בעונה הבאה של ליגת האלופות. הופנהיים, שסיימה במקום הרביעי, תתמודד בשלב הפלייאוף. פ.צ. קלן, שסיימה את העונה במקום החמישי הבטיחה את מקומה בשלב הבתים של העונה הבאה בליגה האירופית והרטה ברלין שסיימה במקום השישי תתמודד בשלב המוקדמות השלישי של המפעל. אינגולשטאדט 04 ודרמשטאדט 98, שסיימו בשני המקומות האחרונים ירדו בסיום העונה לליגה השנייה. וולפסבורג שסיימה במקום ה-16 תתמודד נגד הירידה מול איינטרכט בראונשווייג שסיימה את העונה במקום השלישי בליגה השנייה. מדיה וקבצים בנושא עונת 2016/2017 בבונדסליגה בוויקישיתוף ברונו לבאדיה פוטר מהמבורג, מרקוס גיזדול חתם עד תום העונה, באתר וואלה, 25 בספטמבר 2016 דיטר הקינג פוטר מוולפסבורג: "אני מאוכזב אבל מכבד את ההחלטה", באתר וואלה, 17 באוקטובר 2016 הבוס החדש של אלמוג כהן: מאיק ולפורגיס מונה למאמן אינגולשטאדט, באתר וואלה, 12 בנובמבר 2016 טורסטן פרינגס מונה למאמן דרמשטאדט: "מאושר שבחרו בי", באתר וואלה, 27 בדצמבר 2016 אנדרה שוברט פוטר מבורוסיה מנשנגלדבאך, דיטר הקינג ימונה במקומו, באתר וואלה, 21 בדצמבר 2016 גרמניה: ולריאן עיסמאל פוטר מוולפסבורג, באתר וואלה, 26 בפברואר 2017 אנדריס יונקר מונה למאמנה של וולפסבורג, באתר וואלה, 27 בפברואר 2017 טייפון קורקוט מונה למאמן באייר לברקוזן במקום רוג'ר שמידט, באתר וואלה, 6 במרץ 2017
חיים אריה חדש

הרב חיים אריה חדש הוא ראש ישיבות אור אלחנן. מחבר סדרת ספרי אהל תורה. נולד בירושלים כבן בכור לרב משה מרדכי חדש ראש ישיבות אור אלחנן ולשרה לבית לפין. נקרא על שם רבי חיים אריה לייב מישקובסקי. למד אצל סבו הרב מאיר חדש ובישיבת 'אור אלחנן' אצל אביו ואצל הרב אלעזר שמחה וסרמן. לאחר פטירת אביו מונה לראש הישיבה ולאחראי על מוסדות אור אלחנן. לצידו מונה גיסו הרב צבי וינפלד לראש ישיבה. נישא ליהודית, בתו של הרב ישראל מאיר וייס ראש ישיבת נחלת הלויים. חיבר את סדרת הספרים 'אהל תורה', ובהם מראי מקומות על סוגיות העיון במסכתות הנלמדות בישיבות. ספריו מקיפים את דברי הראשונים והאחרונים. הרב חדש ההדיר את הספר "פני האריה החי" של זקנו, שעל שמו הוא קרוי. }} משה ויסברג, הממשיכים של הרב חדש זצ"ל: בני 44 ישמשו כראשי הישיבה • פרופיל, באתר בחדרי חרדים, 3 באוגוסט 2016 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
טקס פרסי אופיר לשנת 2005

טקס פרסי האקדמיה לקולנוע ה-16 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב–20 בספטמבר 2005 במשכן לאמנויות הבמה שבתל אביב–יפו. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. את רשימת המועמדים הובילו הסרטים "איזה מקום נפלא" ו"מוכרחים להיות שמח" עם 13 מועמדויות, כלומר הועמדו לכל קטגוריה. אחריהם הסרט "למראית עין" עם 10 מועמדויות. פרס על מפעל חיים הוענק למלהקת וסוכנת השחקנים לביאה הון ופרס על הישגים מקצועיים הוענק לפזמונאי אהוד מנור. מקור: גואל פינטו‏, "איזה מקום נפלא" - הזוכה הגדול של פרסי אופיר, באתר וואלה, 20 בספטמבר 2005 תיאטרון - המועמדים לפרסי אופיר – השנה של ג'ולי ואייל, באתר www.habama.co.il * מקבלי פרס מפעל חיים ופרס הוקרה על הישגים מקצועיים בתחום הקולנוע, באתר www.israelfilmacademy.co.il סרטים עלילתיים, באתר www.israelfilmacademy.co.il היוצרים הזוכים, באתר www.israelfilmacademy.co.il החמישייה הפותחת, באתר האוזן השלישית
אהרן חיות

אהרון חיות (19 במרץ 1878 – 6 בנובמבר 1971) היה תעשיין ואיש ציבור בירושלים, מחלוצי תעשיית הקמח בארץ ישראל, מייסד וראש בית הכנסת הנשיא בשכונת רחביה בירושלים. נולד בעיר זימל שבליטא. אביו מתתיהו היה סוחר יערות עשיר ועסקן ציבור. בשנת 1890 עלה עם סבתו לארץ ישראל. למד בישיבת עץ חיים בירושלים. בשנת 1897 נשא לאשה את רחל, בת הסוחר והעסקן בצלאל לאפין. בשנת 1898 היה מהקבוצה המצומצמת שקיבלה את פניו של הרצל בתחנת הרכבת בירושלים. בשנת 1899 יסד עם שבעה שותפים חברה לייבוא נפט, הראשונה בארץ ישראל, ושימש מנהלה. בשנת 1900 התמנה על ידי הרב שמואל סלנט, רבה של ירושלים, לנאמן על קבלת בתרומות המגיעות מיהודי הגולה באמצעות הסוכנות הרוסית (שהייתה אז ביפו) על שם הרב סלנט, לטובת מוסדות התורה וחסד בירושלים. כמו כן היה יועצו של הרב סלנט בעניינים ציבוריים. בשנת 1909 היה ממייסדי בית ספר תחכמוני בירושלים. לפני מלחמת העולם הראשונה יסד חברה ליבוא ומסחר בקמח. בשנת 1936 יסד בתל אביב טחנת קמח מודרנית. בעקבותיו, טחנות גדולות אחרות התקינו מכונות חדישות ומודרניות, ועל ידי כך עלתה הרמה המקצועית של טחנות הקמח בארץ ישראל. בתחילת מלחמת העולם השנייה יסד את ארגון היבואנים והסיטונאים בירושלים. בנו מתתיהו היה בין אסירי עכו שנאסרו יחד עם ז'בוטינסקי בהגנת ירושלים בשנת 1921. חיות בנה את ביתו בשכונת רחביה והיה חבר ועד השכונה. בשנת 1923 יזם את בניית בית הכנסת המרכזי של השכונה, לימים בית הכנסת "הנשיא". שימש יושב ראש הוועד של בית כנסת זה, וכן יושב ראש התאחדות בתי הכנסת בירושלים. כמו כן עסק בפעילות ציבורית ענפה. היה יושב ראש הוועד למען מלמדי תלמוד תורה עץ חיים, יושב ראש "ועד משען לתלמודי תורה בארץ" ויושב ראש הוועד לשיכון הרבנים פליטי רוסיה שהוקם ליד שכונת רוממה. בשנת 1954 פרסם את ספרו "שישים ושלוש שנה בירושלים". כמו כן פרסם מאמרים וכתבות בעיתונות בענייני המסחר בארץ ישראל. לאחר מותו תרם את ביתו בשכונת רחביה למוסד תורני. דוד תדהר (עורך), "אהרן חיות", באנציקלופדיה לחלוצי הישוב ובוניו, כרך א (1947), עמ' 317
טקס פרסי אופיר לשנת 2004

טקס פרסי האקדמיה לקולנוע ה-15 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-27 בספטמבר 2004 במשכן לאמנויות הבמה שבתל אביב-יפו. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר. הטקס שודר בשידור חי בערוץ 2 על ידי הזכיינית טלעד. את רשימת המועמדים הוביל הסרט "מדורת השבט" עם 13 מועמדויות, כלומר הועמד לכל קטגוריה. פרס על מפעל חיים הוענק לבמאי אברהם הפנר, פרס על הישגים מקצועיים הוענק לנחום היימן ופרס הוקרה מיוחד הוענק ליורם גולן. מקור: nrg מעריב, שיא רייטינג לטקס פרסי אופיר, באתר nrg, 28 בספטמבר 2004 תיאטרון - קושניר ינחה את טקס פרסי "אופיר", באתר www.habama.co.il גואל פינטו ואורי קליין‏, "מדורת השבט" זכה בפרס סרט השנה, באתר וואלה, 28 בספטמבר 2004 * מקבלי פרס מפעל חיים ופרס הוקרה על הישגים מקצועיים בתחום הקולנוע, באתר www.israelfilmacademy.co.il רינת ברקוביץ', המועמדים לאוסקר הישראלי, באתר nrg‏, 23 באוגוסט 2004 היוצרים הזוכים, באתר www.israelfilmacademy.co.il גואל פינטו ואורי קליין‏, "מדורת השבט" זכה בפרס סרט השנה, באתר וואלה, 28 בספטמבר 2004
וין (אות)

וין (Ƿ ƿ, ידועה באנגלית בתור wynn, או ƿynn, ƿen) היא אות באנגלית עתיקה, שמקורה ברונה בעלת אותו השם וצורה דומה. האות נשאלה לכתב האנגלי באנגלית עתיקה כדי לציין את הצליל [w], כאשר הצליל [v] יוצג על ידי u (או v – שתיהן נחשבו לאותה האות). האות יצאה משימוש במאה ה-14, כאשר הוחלפה ברישום ⟨uu⟩, אשר התפתח לאות w. מדיה וקבצים בנושא וין בוויקישיתוף
סרטוגה ספרינגס

סרטוגה ספרינגס (באנגלית: Saratoga Springs) היא עיר במחוז סרטוגה שבמדינת ניו יורק, ארצות הברית. אוכלוסיית העיר עומדת על 27,765 איש, נכון ל-1 ביולי 2015. שם העיר מתייחס למעיינות (מעין באנגלית = Spring) הרבים שבקרבת העיר, דבר שהפך את המקום לאתר נופש פופולרי כבר למעלה מ-200 שנה. העיר שוכנת מעט מצפון לאולבני, במרכז מחוז הבירה של ניו יורק. האזור שבו שוכנת העיר נכבש על ידי שבטי המהיקן (אנ') לפני שעזבוהו עם הגעת אירופים ממוצא הולנדי ואנגלי שהקימו במקום יישוב. האנגלים בנו בקרבת מקום בשנת 1691 את "מבצר סרטוגה", על גדתו המערבית של נהר ההדסון. בקרבתו הוקם הכפר שיירוויל, שנודע עד 1831 כ"סרטוגה". יישוב הקבע האירופי הראשון באזור הוקם בסביבות 1776. המעיינות משכו תיירים, ולכן נבנה במקום בית מלון עבור המטיילים. בונה המלון, גדעון פטנאם, גם פתח שבילים סלולים להקלת ההגעה אל המקום. קרב סרטוגה, נקודת מפנה במלחמת העצמאות האמריקאית, התרחש 24 קילומטרים דרום-מזרחית לסרטוגה. מוזיאון לזכר קרבות מלחמת האזרחים בשדות שבהם נלחמו. העיר הוקמה רשמית ב-1819 במערב העיירה סרטוגה. קהילת המקום התאחדה לכפר ב-1826, והאזור כולו הפך לעיר ב-7 באפריל 1915. התיירות התרחבה במהירות החל ב-1832, אז הוקמה מסילת רכבת שהגיעה לעיירה, ותיירים רבים הגיעו על מנת לצפות במעיינות המפורסמים. מלונות רבים נוסדו אז בעיירה כדי לאכסן את התיירים. התיירות התרחב אף יותר עם חיבור מסילת הרכבת לעיר ניו יורק עצמה. במאה ה-19 נפתחו במקום מקומות ספא רבים, ומלונות גדולים, בהם גרנד יוניון הוטל (אנ'), שהיה באותה תקופה המלון הגדול בעולם. ב-1863 נפתח במקום מרוץ סוסים מפורסם, שמשך גם הוא תיירים רבים אל העיר. המקום נודע במירוץ המפורסם ובהימורים שנלוו אליו, שהפכו ללא חוקיים בתחילת המאה ה-20, ולכן נסגרו בשנות ה-50 של המאה ה-20 מקומות ההימורים. סגירת תחנות ההימורים וסגירתם של כמה ממלונות העיר הגדולים בשנות ה-50, כולל מלון גרנד יוניון, הותירו את סרטוגה ספרינגס כמעט ללא תיירים. העיר חזרה להצלחתה בשנות ה-60 של המאה ה-20 עם פתיחת הכביש בין-מדינתי 78, שאיפשר למבקרים מהצפון ומהדרום הגעה קלה הרבה יותר. בנוסף, בניית מרכז אמנויות הבמה סרטוגה (Saratoga Performing Arts Center) משכה גם היא אוהבי מוזיקה קלאסית ומוזיקה פופולרית וכן ריקוד, ותרמה לתחייתה המחודשת של העיר. מושבן של ניו יורק סיטי בלט ותזמורת פילדלפיה הוא בסרטוגה, לצד מוזיקאים ורקדנים נוספים. מאז שנות ה-90 של המאה ה-20 ישנה בנייה רבה מאוד במערב ובעיר התחתית של העיר. בעיר פועל כפר אמנים YADDO. באז הקמתו בשנת 1926 מלגות שהייה בכפר קיבלו מעל ל-6000 אמנים. הרשימה כוללת מקבלי פרס פוליצר, פרס רומא, פרס נובל לספרות פרס מאן בוקר ועוד. בין הסופרים הישראלים ששהו בכפר היו קורינה ולידיה גורדון-קנכט. צרפת וישי, צרפת (מ־1994) רוסיה צ׳כוב, רוסיה (מ־2000) אתר האינטרנט הרשמי של עיריית סרטוגה ספרינגס (באנגלית) אתר האינטרנט הרשמי של לשכת התיירות של סרטוגה ספרינגס (באנגלית) The Ultimate Guide to Saratoga County and Saratoga Springs, NY (באנגלית) סרטוגה ספרינגס, באתר אנציקלופדיה בריטניקה (באנגלית) Annual Estimates of the Resident Population: April 1, 2010 to July 1, 2015, 2015 Population Estimates באתר American FactFinder R. F. Dearborn, Saratoga and How to See It: "The capacity of this house is greater than that of any other in the world." (מתוך פרויקט גוטנברג)
קורפוס האס אס העשירי

קורפוס האס אס העשירי (בגרמנית: X. SS-Armeekorps) היה קורפוס של הוואפן אס אס שלחם במלחמת העולם השנייה. הקורפוס הוקם ב-26 בינואר 1945, על בסיס המטה של קורפוס האס אס ה-14. כמפקדו הראשון של הקורפוס מונה אריך פון דם באך-צלבסקי. למרות שמפקדי הקורפוס באו מהוואפן אס אס, הרי שחייליו באו מהוורמאכט. הקורפוס כלל את הדיוויזיה ה-163 ודיוויזיית היגר ה-5. הקורפוס נכלל במסגרת הארמייה ה-11 ואחר כך ארמיית הפאנצר השלישית במסגרת קבוצת ארמיות ויסלה, והשתתף בקרבות כנגד הצבא האדום והצבא הפולני בפומרניה. עד מהרה כותר הקורפוס בידי שלוש ארמיות (2 רוסיות ואחת פולנית), ובתחילת פברואר ירד פון דם באך למחתרת, והוחלף בידי גונטר קראפה שהוחלף ב-7 במרץ בידי הרברט גולץ. הקורפוס כותר והושמד סופית יום לאחר מכן ב-8 במרץ ו-8,000 אנשיו נפלו בשבי. אוברגרופנפיהרר אריך פון דם באך-צלבסקי (26 בינואר 1945 - 10 בפברואר 1945) גנרל-לוטננט גינתר קראפה (10 בפברואר 1945 - 7 במרץ 1945) שטנדרטפיהרר הרברט גולץ (7 במרץ 1945 - 8 במרץ 1945) קורפוס האס אס העשירי באתר lexikon-der-wehrmacht (בגרמנית) קורפוס האס אס העשירי באתר Axis History (באנגלית)
קורפוס האס אס ה-12

קורפוס האס אס ה-12 (בגרמנית: XII. SS-Armeekorps) היה קורפוס של הוואפן אס אס שלחם במלחמת העולם השנייה. הקורפוס הוקם ב-1 באוגוסט 1944, על בסיס יחידות מהקורפוס ה-53 אשר הושמד במהלך מבצע בגרטיון. כמפקדו הראשון מונה מתיאס קליינהייסטרקאמפ, אשר הוחלף כעבור כמה ימים בקורט פון גוטברג. הקורפוס נכלל בתחילה במסגרת ארמיית הפאנצר השלישית, והוצב בקורלנד כחלק מקבוצת ארמיות מרכז. לאחר מכן הועבר לחזית המערבית, והוצב בהולנד במסגרת ארמיית הצנחנים הראשונה אשר הייתה חלק מקבוצת ארמיות B. בנובמבר הועבר לגרמניה והוצב באאכן במסגרת ארמיית הפאנצר החמישית. במרץ 1945 השתתף הקורפוס במאמצים לחסל את ראש הגשר האמריקאי מעל הריין בגשר לודנדורף. לבסוף כותרה הארמייה כולה בכיס הרוהר, ונכנעה ב-17 באפריל 1945. אוברגרופנפיהרר מתיאס קליינהייסטרקאמפ (1 באוגוסט 1944 - 6 באוגוסט 1944) אוברגרופנפיהרר קורט פון גוטברג (6 באוגוסט 1944 - 18 באוקטובר 1944) אוברגרופנפיהרר קרל מריה דימלובר (18 באוקטובר 1944 - 20 באוקטובר 1944) גנרל חיל הרגלים גינתר בלומנטריט (20 באוקטובר 1944 - 20 בינואר 1945) גנרלוטננט פריץ ביירליין (20 בינואר 1945 - 29 בינואר 1945) גנרלוטננט אדוארד קרזמן (29 בינואר 1945 - 17 באפריל 1945) קורפוס האס אס ה-12 באתר lexikon-der-wehrmacht (בגרמנית) קורפוס האס אס העשירי באתר Axis History (באנגלית)
קורפוס האס אס ה-14

קורפוס האס אס ה-14 (בגרמנית: XIV. SS-Armeekorps) היה קורפוס של הוואפן אס אס שלחם במלחמת העולם השנייה. הקורפוס הוקם בנובמבר 1944, וכמפקדו הראשון מונה היינץ ריינפרט. הקורפוס נכלל במסגרת הארמייה ה-19 והגן על נהר הריין העליון מפני כוחות בעלות הברית שהתקדמו דרך צרפת לאחר מבצע דרגון. הקורפוס פורק בינואר 1945, ועל בסיסו הוקם קורפוס האס אס העשירי. גרופנפיהרר היינץ ריינפרט (נובמבר 1944 - דצמבר 1944) אוברגרופנפיהרר אריך פון דם באך-צלבסקי (דצמבר 1944 - ינואר 1945) קורפוס האס אס ה-14 באתר lexikon-der-wehrmacht (בגרמנית) קורפוס האס אס ה-14 באתר Axis History (באנגלית)